Arūnas Domininkas Grabažis

Arūnas Domininkas Grabažis (g. 1939 m. rugsėjo 16 d. Kaune) – Lietuvos ir Ignalinos rajono politinis bei visuomenės veikėjas.

 Biografija 

1946 m. pradėjo mokytis Kauno V. Kudirkos pradinėje mokykloje, 1957 m. baigė Kauno 4-ąją gimnaziją. 1961 m. baigė Kauno kūno kultūros institutą, fizinio lavinimo dėstytojas.

1961–1975 m. Šiaulių Jaunimo sporto mokyklos bokso treneris. 1975 m. persikėlė į Ignalinos rajoną, Mielagėnų vidurinės mokyklos karinis vadovas ir fizinio lavinimo mokytojas. 1990 m. Krašto apsaugos departamento Ignalinos rajono instruktorius, 1991–1992 m. Ignalinos rajono komendantas. 1991 m. suteiktas majoro laipsnis. 1993–1994 m. Ignalinos atominės elektrinės apsaugos bataliono vadas. 1994 m. rugsėjo mėnesį išėjo į atsargą, ūkininkauja, turi įsteigęs individualią įmonę.

Lietuvos krikščionių demokratų partijos narys, partijos tarybos narys, etikos ir mandatų komisijos pirmininkas, 2010 m. Lietuvos valstiečių liaudininkų sąjungos narys. 1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Ignalinos rajono savivaldybės tarybos narys.2011 m. Lietuvos savivaldybių tarybų rinkimai 

Ignalinos rajono Vietinės veiklos grupės pirmininkas, Ignalinos AE regiono plėtros tarybos narys.

1956–1965 m. daugkartinis Lietuvos bokso čempionas, sporto meistras.

Sutuoktinė Jelena, vaikai Ernestas, Andrius, Artūras.2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai .

 Įvertinimas 
 Sausio 13-osios atminimo medalis
 Rusijos kariuomenės išvedimo iš Lietuvos atminimo ženklas
 Lietuvos kariuomenės kūrėjų savanorių medalis

 Šaltiniai 

Kategorija:Ignalinos politikai
Kategorija:Lietuvos boksininkai
Kategorija:Lietuvos bokso treneriai
Kategorija:Lietuvos majorai